**ΕΝΗΜΕΡΩΣΗ**

Η **Γενική Διεύθυνση** **Γενικού Χημείου του Κράτους** της Ανεξάρτητης Αρχής Δημοσίων Εσόδων, ως αρμόδια εθνική Αρχή για την εφαρμογή των κανονισμών REACH και CLP, και ειδικότερα το **Γραφείο Στήριξης της Βιομηχανίας και των Καταναλωτών** της Διεύθυνσης Ενεργειακών Βιομηχανικών και Χημικών Προϊόντων, διοργανώνει διαδικτυακή ημερίδα για την **ενημέρωση** των ενδιαφερόμενων φορέων σχετικά με:

* την **επικαιροποίηση** **του Παραρτήματος ΧVII** του κανονισμού REACH,
* τη **συμμετοχή του ΓΧΚ στα προγράμματα ελέγχου** **εφαρμογής** του Ευρωπαϊκού Οργανισμού Χημικών εντός του προσεχούς έτους (με σκοπό την ενεργοποίηση της ελληνικής βιομηχανίας και την άμεση ανταπόκριση στις υποχρεώσεις της),
* τη **διαδικασία** **αναπροσαρμογής της εθνικής νομοθεσίας** ως προς τις προβλεπόμενες κυρώσεις (αναλογικότητα προστίμων λαμβανομένου υπ’ όψη του λειτουργικού μεγέθους της εκάστοτε επιχείρησης κ.ά.)

Η ημερίδα θα πραγματοποιηθεί διαδικτυακά στις **16 Δεκεμβρίου 2024** καιώρα **12.00 -14:00.**

Η ΓΔ Γενικού Χημείου του Κράτους της ΑΑΔΕ παραμένει προσηλωμένη τόσο στη **στήριξη της** **ελληνικής Βιομηχανίας** και την ενίσχυση της ανταγωνιστικότητάς της σε ευρωπαϊκό επίπεδο, όσο και στην **ενημέρωση των καταναλωτών**, για την αποτελεσματική εφαρμογή του ιδιαιτέρως απαιτητικού νομοθετικού πλαισίου στη χώρα μας.